Carrie Underwood

Carrie Underwood (lahèr 10 Maret 1983) panèka panyanyè pop Amèrika sè ngaollè kakalonta'an sa'amponna mennang American Idol kapèng empa'. Album lu-ghâlluna panèka Some Hearts dhâddhi album palèng paju. Carrie ngaollè bânnya' pangarghâ'an akadhi Grammy, Billboard, bân  American Music Awards. Carrie ampon ajhuwâl ra-kèra 70 juta rekkaman sarta èyakowè mènangka sala sèttong artis binè' sè palèng suksès salangjhângnga bâkto."News: Headlines: Carrie Underwood Sets Sales Record: Great American Country". Èyaksès tangghâl 20 Jânuwari 2026.

 Kaoḍi'ân Awwâl 
Carrie Underwood lahèr 10 Maret 1983 è Muskogee, Oklahoma, bân èrabât è roma paterna'an kalowargana è Checotah. Sajjhâk ghi' kènè', Carrie aktif anyanyè è gereja bân acara lokal. Carrie toma ta' bhâjhrâ ngaollè kontrak rekkaman, Carrie fokus ḍâ' pamolangan bân lulus SMA, terrons ngaollè gellar sarjana komunikasi magna cum laude ḍâri Universitas Northeastern State.

 Kalakowan 
Carrie Underwood ngaollè kakalonta'an sa'amponna mennang American Idol kapèng empa' taon 2005. Kamennanganna ngaterraghi Carrie ḍâ' kasuksèsan rajâ lèbât laghu lu-ghâlluna, panèka “Inside Your Heaven” bân album Some Hearts (2005), sè mapecca rekor jhuwâlân musik country. Album panèka ngasèllaghi sajumla hit nomer sèttong bân bisa ngaollè cem-macem pangarghâ'ân sè kalonta, tamaso' Grammy Awards. Kasuksèsan alanjut lèbât album Carnival Ride (2007), sè jhughân alahèrraghi bânnya' laghu nomer sèttong, makowat posisi mènangka sala sèttong panyanyè country binè' palèng suksès è jhâmanna.

 Sombher